Alpago el xe on comun de 6 858 àneme inte ła provinça de Bełun inte el Vèneto. El xe nasùo el 23 de febraro 2016 da l'union de Fara, Pieve e Puos d'Alpago. El xe on comun sparso e el muniçipio el xe stà meso a Pieve d'Alpago. El Comun de Alpago el fa parte de l'Union montana Alpago. El comun el sta inte ła conca de Alpago, tra łe Prealpi de Bełun, da granda parte inte el baçin del Piave. Pa'l comun de Alpago el pasa el torente de Texa, e anca i canałi de Cełina e Rai. Inte el 1997 ła Łiga Nord ła gavéa proposto de unifegar i çincue comuni de l'Alpago ma po el referendum del 2001 soło i tre comun de Fara, Pieve e Puos i ga dito de sì e no xe stà fat gnent fin a na nova consultasion inte el 2016 ndo che i tre comuni i ga confermà l'union. Pa'l comun de Alpago ła pasa ła Aotostrada A27 . Ghe xe anca ła statałe 51 de Alemagna, ła SP 4, ła SP 5, ła SP 28, ła SP 422 e ła SP 423. A Santa Croxe del Łago ghe xe na stasion de ła ferovia, anca se ła "Stasion par l'Alpago" ła xe a ła Seca .